《大木山》
宋代·李廌

十洲三神山，广厚蟠地轴。
不知高几寻，沧溟及其麓。
游心如太空，视彼何芥粟。
君家三木山，包裹一握足。
銛锐曰奇锋，坳岩云峻谷。
摄心如蚍蜉，观此乃陵陆。
高庳作九地，何啻战蛮触。
老苏记木山，万里在右蜀。
立之置庭除，屹嶪可映屋。
小大虽相悬，真赝此其族。
因形生强名，等是千岁木。
君家襄城野，绕郭山抱绿。
巍然复岭外，自有真六六。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。